विदाई में बच्चे ने वाहन पर पत्थर फेंका, लाठी-भाटा जंग में 3 घायल
गांवराधा नगरी में सोमवार की रात बेटियों की विदाई समय दो पक्षों में आपसी कहासुनी को लेकर लाठी-भाटा जंग हो गई। जिसमें एक पक्ष के तीन जने घायल हो गए। जिन्हें राजकीय अस्पताल में भर्ती कराया गया। एक पक्ष के द्वारा तेइस जनों के खिलाफ मामला दर्ज कराया है। पुलिस ने इस मामले में दो जनों को गिरफ्तार किया है। कामां थाने के गांव राधानगरी निवासी दिगंबर पुत्र अजयपाल राजपूत ने कामां थाने रिपोर्ट दर्ज कराते हुए बताया कि उसकी दो पुत्रियों सीमा नीरज की शादी 4 मार्च को सम्पन्न हुई थी। छह मार्च को दोनों पुत्रियों का गौना कराने के लिए गांव सेही निवासी दोनों दामाद आए तथा शाम को दामाद बेटियों की विदाई कर गांव राधानगरी से अपने गांव के लिए रवाना हुए। जैसे ही गाड़ी गांव में खुर्शीद मेव की दुकान के पास पहुंची तो पप्पू पुत्र जलेबी मेव ने गाड़ी में पत्थर मार दिया। जिससे उसका दामाद पुष्पेंद्र सिंह घायल हो गया। जिसका उलाहना देने परिजन गए तो पप्पू पक्ष के लोगों ने उन पर पथराव शुरू कर दिया गया। राजपाल की गर्भवती प|ी मंजू राजपूत, सुविता प|ी राजू भोला पुत्र पन्ना घायल हो गए।
पुलिस ने बताया कि रिपोर्ट में पप्पू पुत्र जलेबी, सुवान पुत्र हसमल, उस्मान पुत्र हसमल, फज्जर पुत्र हसमल, याकत पुत्र फज्जर, बसात पुत्र सुवान, सकरूल्ला पुत्र ईशाक, शाबिर पुत्र दीनू, सद्दीक पुत्र ईशाक, साहबुद्दीन पुत्र जुम्मा अन्य के खिलाफ मामला दर्ज कराया गया।
hin_Deva hin_Deva awa_Deva